open-index/open-wikipedia-markdown huggingface dataset:
Shakshuka

**Shakshuka** (en arabo: **شكشوكة**) es un plato de la kumida del Maghreb i de la kumida yisraeli echo kon tomats kozinados, espesias i guevos. Es gizado al huégo basho empiesando kon los zerzevátes i las espesias; dempues de ke estan kuzinados, se agregan los guevos. Esta kumida es muy paresida al plato turko Menemen i al plato de la kumida latinoamerikana "Huevos Rancheros".

En la kuzina yisraeliana, el plato es echo kon guevos, tomats, sevoya o ajo. La shakshuka es uzualmente komida con pita, komo munchos de los platos de la kumida del Medio Oryente o kon pan blanko, el kualo es uzado para komer kon el. Afilú no es komun en la kultura oksidentala, la shakshuka es ankontrada mondialmente en los restorantes yisraelianos o sefardis. La su popularitá esta endemás kresiendo entre los ashkenazim por todo el mundo. Las variasiones egzisten, komo shakshuka kon pimientones védres o kon otras espesias, o trokando los guevos kon tofu.  Las rechetas pueden ser poko o bastante pikantes, afilú la recheta de la versiyon orijinala yisraeliana es bien pikante. 

## Referensias


## Atamientos eksternos
*Recipe from MoTV
*Recheta de Recipezaar
*Recheta del Ministerio Yisraeli de Relasiones Eksteriores

Kateggoría:Vikipedya:Artikolos kon grafia ladina
Kateggoría:Alimentos
Kateggoría:Kuzina izraeliana
Gran Esnoga de Oran

La **Gran Esnoga de Oran** (en lingua fransesa **Grande synagogue d'Oran**, en arabo **معبد وهران العظيم**) fue la esnoga más grande de la sivdad de Oran, en Arjelia i el sentro de la komunita. El su fraguámiento  empiesó enel anyo 1880 por la inisiativa del sinyor Simon Kanoui, má el su aperturamiento fue enel anyo 1918. Tambien konosida komo *Temple Israelite*, estaba ubikada a la fin del antiko Bulvar Joffre, oy endia el Bulvar Maata Mohamed El Habib. La esnoga era una de las má grandes i yamativas de Afrika del Nord. Dempues de la independensia de Arjelia, la esnoga fue konfiskada i trokada en una mishkita enel anyo 1975.

## Ver endemas
*Istorya de los djudios en Arjelia

## Enlasos eksternos
*The Jewish Community of Oran

Kateggoría:Vikipedya:Artikolos kon grafia ladina
Baba ganush

El **Baba ghanoush** (en arabo **بابا غنوج**, en ivrit **באבא גנוש**) es una pasta a baza de puré de berendjena típika de la kuzina del Medio Oryente.  Se suele komer kon pita. 

## Karakterístikas
El prinsipal ingrediente es la berendjena azada, la kuala se mistura kon t'hina (semilyas de sesamo molidas), zumo de limón, ajo i kumino. En el momento de servirlo, se kondimenta kon alzeyte de oliva i kon frekuénsia se le agregan pepitas de granada, o bien se uza el zumo de esta fruta mezklado con el alzeyte.  

La tradisiyon popular dize ke éste es un plato dulze i seduktor, el kualo es zor deshar de komer una vez se empiesó, i ke las mujeres ke lo komen obtienen las sus mismas karakterístikas de dulzura i seduksiyón. La tradisión má moralista dize ke, por este, no se debe komer muncho, pues puede poner en perikolo la virtud. 

## Enlasos eksternos
*Recheta de Baba ganoush

## Referensias


Kateggoría:Vikipedya:Artikolos kon grafia ladina
Kateggoría:Alimentos
Kateggoría:Kuzina izraeliana
Maran

**Maran** (en ivrit **מרן**), es un titolo uzado para hahamim los kualos son muy grandes. Este termo es uzado sobre tódu entre los sefardim, ma tambien es uzado por alkunos ashkenazim haredim.

Es una palavra en arameo uzada frekuentemente en la Gemara, i ke signifika **el muestro maestro** (**מָרַן**, māran). Má komunmente, de akódro kon lo ke kere dizir la traduksiyon, es un titolo dado a hahamim los kualos son konsiderados lideres i maestros influyentes. Endemas, es una alkunya komun entre alkunos sefardim de los Estatos Unitos d'Amerika, komo por egzemplo, la supermodelo Josie Maran.

El uzo má komun del termo es en referensia al "Maran Beth Yosef", el sinyor haham Yosef Karo. De fákto, kuando no se uza kon la alkunya, uzualmente se refiere al sinyor haham Karo. De entre los hahamim de muestros tyémpos, Ovadia Yosef es el sinyor haham má asosiado kon este titolo.

Endemas, el titolo **Maran** es atribuyido a hahamim, los kualos son kavesas fondadoras de alkun movimento ideolojiko o kulturalo. Este uzo es en jeneral limitado a la komunikasiyon dentro de este movimento en partikolar. Por egzemplo, dentro de las sus respektivas komunitas, Rav Elazar Shach (Maran HaRav Shach), El Rosh Yeshiva de Ponevitch i el Rav Joel Teitelbaum, Rebbe de Satmar son yamados por este titolo.

Ansina komo kon otros titolos de onor, este titolo va antes del nombre: por egzemplo, uno puede dizir "Maran HaRav Ovadia Yosef". De manera similar kon los titolos komo el de "doktor", es uzado kuando se presisa avlar direktamente i no egziste dubio alkuno. Kuando se uza kon un nombre, siempre debe ser sigido por el titolo (redundante) "HaRav" o "Sinyor Haham". Nunka se presede del artikolo "El", afilú alkunos djurnalistas lo azen esta falta.

Los Kristyanos Siriakos, los kualos uzan la varietá siriaka del arameo, azen referensias a Yesukristo uzando el mismo titolo.

Kateggoría:Vikipedya:Artikolos kon grafia ladina
Linea de Alto Prestor Kenitra-Tanjer

La **Linea de Alto Prestor Kasablanka-Tanjer** es una linea planifikada para trénos de alto prestor en Marroko, entre las sivdades de Kasablanka i Tanjer. El proyekto fue anunsiado en Novembro de 2007 por el govyerno nasional. La linea, de unos 200 Km de lunjitud sería antonses la priméra linea de alto prestor en Afrika. Se espera empiesar el fraguamyénto enel anyo 2009 i akavarlo enel anyo 2013, i dempues sigir ekstendiendo la red de trenos asta el anyo 2030, yegando a sivdades komo Kasablanka, Marrakesh, Agadir, El Aaiun, Rabat, Fez, Oujda i potensialmente asta Arjel. El fraguamyento lo van aser entreprisas fransesas i el servisio se va aser uzando trenos franseses.

## Referensias


## Enlasos eksternos
* ONCF

Katēggoría:Trénos de alto prestor
Katēggoría:Maroko
Kateggoría:Vikipedya:Artikolos kon grafia ladina
Dushanbe

**Dushanbe** es la kapital de Tadjikistan. La sivdad era yamada **Stalinabad** entre 1929 i el anyo 1961. El su nombre proviene de la palavra tadjika para referirse al dia lunes (du "dos" + shanba o shanbé "diya", lit. "día dos"), etimolojiya la kuala alude al fákto de ke en el lugar se selebraba un merkato los lunes. La su povlasion, asigun el sesno del anyo 2008, es de 679.400 abitantes, siendo kon grande diferensia la sivdad má povlada del paez.

## Sivdades ermanas

Asta oy endia, Dushanbe tiene 10 sivdades ermanas:
*  Kabul, Afganistan
*  Shiraz, Iran
*  Mosku, Rusia
*  San Petersburgo, Rusia
*  Akhisar, Turkiya 
*  Ankara, Turkiya 
*  Boulder, Estatos Unitos d'Amerika
*  Klagenfurt, Austria
*  Lahore, Pakistan
*  Sana'a, Yemen 
*  Lusaka, Zambia

Katēggoría:Sivdades kapitalas
Kateggoría:Lokalidades de Asia
Kateggoría:Vikipedya:Artikolos kon grafia ladina
Kateggoría:Lokalidades kon mas de 500.000 moradores
Washington, D.C.

**Washington, D.C.** (**D**istrito de **C**olumbia) es el distrito donde es el kapitalo de los Estatos Unitos d'Amerika.

Washington es una munisipalitad kon 646,449 de personas en 2013. Es una de las sivdades mas importantes de Amerika i del mundo. Tiene un ayroporto internasional.

Kateggoría:Estados de Estados Unidos
Kateggoría:Sivdades kapitalas
El Aaiun

**El Aaiún** (en arabo **العيون**, **El-Aaiun/Al-`Ayyūn**; en franses **Laâyoune**) es la sivdad má emportante del Sahara Oksidental, antika kolonia espanyola aktualmente okupada i administrada kaji en la su totalidad por Marroko desde el anyo 1976. Está ubikada en el interior, a 28 Km de la costa nord del paez, djunto al wadi Saguia el Hamra en la rejion de Saguia el Hamra.

## En los campos de refugiados de Tinduf
**El Aaiún** da nombre a una de las katro wilayas en las kualas se dividen los kampos de rifujiados saharauis de la Repuvlika Araba Saharaui Demokratika en las serkaníyas de la sivdad arjelina de Tinduf.

## Referensias

Kateggoría:Lokalidades de Afrika
Kateggoría:Vikipedya:Artikolos kon grafia ladina
Kateggoría:Lokalidades kon mas de 100.000 moradores
Dov Lior

**Dov Lior** (en ivrit:**דב ליאור‎**, nasido enel anyo 1933) es el Rabino Shefe de Hevron i Kiryat Arba en la parte sud de la Ribeira Oksidental, o Yehuda i Shomron. Endemás es el Rosh Yeshiva de la yeshiva Hesder Kiryat Arba , i es el shefe del "Konsejo de Hahamim de Djudea i Samaria".

Nasió en una famiya hasídika de Belz, ijo de Moshe Leibland en Breslau, Galitzia, Polonia. Tentó abordar el vapor Exodus, má eventualmente parvinó abordar el vapor *Negba* unas semanas antes del establesimiento de la mediná, en ande trokó la su alkunya a *Lior*. En Yisrael, estudió en la yeshiva i eskola sikundaria "Kfar HaRoeh", del movimento Bnei Akiva i dempues en la yeshiva Merkaz HaRav del haham Zvi Yehuda Kook, en ande debido al fákto de ser un uérfano, el haham Kook lo trataba komo a un ijo. Se kazó enel anyo 5720 del kalendario ebreo (1960 del kalendario oksidental) kon Bitya, má la su esposa murió de kánser enel anyo 5728 (1968 del kalendario gregoriano); se volvió a kazar enel anyo 5736 (1976 del kalendario gregoriano) kon la rabineza Esther, viuda del haham Ephraim Shahor. El sinyor haham Dov Lior tiene 11 ijos, 55 inyetos i dos bizinyetos. Dos de los sus ermanos arrivaron a Yisrael dempués ke el i se unieron al kibbutz HaMa'apil.
.

El sinyor haham Dov Lior es konsiderado por munchos komo uno de los más grandes líderes e ideólogos del movimento Zionista Relijioso i el elevo favorito del haham Zvi Yehuda Kook, ijo del sinyor haham Abraham Isaac Kook. A fines de los anyos 80, el djuzgo jeneral empedió la eleksiyon de Lior al Konsejo Supremo Rabiniko de Yisrael apenas ke saliera a la luz públika un eshkándalo relasionado con deklarasiones echas por el haham Lior en las kualas el sujiría ke se podrían uzar los terroristas árabos kapturados para efektuar eksperimentos médikos. El haham Lior, djunto kon otros hahamim, iva sentar un presedente a nivel alájiko, dekretando ke Yisrael debe travar en kontro de las povlasiones siviles en akeyas áreas ande se orijinen atakos terroristas en kontro de komunitas djudias (asentamientos), i dempués de la masakre akontesida en la yeshiva Merkaz HaRav, dekretó ke está defendido por la Alaha (Ley Djudia) el dar lavoro o alkilar una kaza a arabos. 

El 19 de Marso de 2007, el haham Lior yegó a la komunita de Beit HaShalom i dió las sus berahot tanto a la frágua komo a la komunita djudia lokal. El 21 de Jenero de 2008, los hahamim Dov Lior, Ya'akov Shapira de la yeshiva Merkaz HaRav, Elyakim Levanon de Elon Moreh i Nahum Rabinovitch de Ma'ale Adumim se reunieron en Beit HaShalom para deklarar kondjuntamente ke la polítika del govierno yisraeli asya los asentamientos era "peor ke el Papel Blanko del Mandato Britániko"

## Referensias

Kateggoría:Vikipedya:Artikolos kon grafia ladina
Katēggoría:Hahamim
Katēggoría:Zionismo
Tiberias

**Tiberias** (en ivrit **טבריה**, Tverya, en arabo **طبرية**, Tabariyya) es una sivdad en la ribeira oksidental de la Mar de Galilea, en el Distrito Nord de Yisrael. Asigun El Buro Sentral de Estadístikas de Yisrael (CBS), a fines del anyo 2003, la sivdad tenía una povlasión de 39.900 abitantes. Tiberias es rekonosida komo una de las katro sivdades santas djudías djunto con Yerushalayim, Hevron i Safed. Tiberias es el lugar má vijitado en los días de hagim en Yisrael en el Distrito Nord del paez.

La siudad a bivido resientemente una serie de atakos de koetes Katyushas del Libanon lansados por Hizbolá. Munchos sivdadanos an sido amortados i feridos en estos atakos. Tiberias fue fraguada aproksimadamente enel anyo 20 E.K. por Herodes Antipas, ijo de Herodes el Grande en el sitio de una aldea destruyida de Rakkat, i paso a ser la kapital del su reino en Galilea. Fue nombrado ansina en onor del Imperador Tiberio.

## Sivdades Ermanadas
* Córdoba, Arjentina
* Wuxi, Repuvlika Popular de Kina
* Montpellier, Fransia
* Saint-Raphael, Fransia
* Worms, Almania
* Tudela, Espanya
* Allentown, Pennsylvania, Estados Unidos
* Milwaukee, Wisconsin, Estados Unidos
* Tulsa, Oklahoma, Estados Unidos
* Great Neck Plaza, New York, Estados Unidos

## Referensias


Kateggoría:Relijion
Kateggoría:Djudaismo
Kateggoría:Vikipedya:Artikolos kon grafia ladina
Kateggoría:Lokalidades de Israel
Estreya de David

La **Estreya de David** o **Eskudo de David** (**Magen David** en ivrit, **מָגֵן דָּוִד** kon nikkudot o **מגן דוד** sin nikudot, transkrito Māḡēn Dāwīḏ por los akademikos, pronunsiado *maˈɡen daˈvid* en ivrit moderno i *Mogein Dovid* en ivrit ashkenazi i en idish), es un simbolo jeneralmente rekonosido de identidad djudia i de djudaismo.

Resive el su nombre de David Ameleh de la Istorya antika de Yisrael i de Yehuda; i el su uzo má komun empiesó en la Edad Media djunto kon el de la Menorá. Jeometrikamente es un exagrama. Kon el establesimiento del Estado de Yisrael enel anyo 1948 i la Estreya de David en la Bandeira de Yisrael tambien se a trokado a ser un simbolo de la mediná, i esta asosiado direktamente kon el movimento zionista.

Kateggoría:Zionismo
Prinzipado

Un **prinzipado** es un feudo monárkiko o estato soverano, reynado por un monarka kon el titolo de prinzipe o prinzesa, or (en el su sentido má amplio) kualker monarka kon otro titolo má grande i emportante, el kualo endemas es prinzipe de este tyerritório.
 

Kateggoría:Vikipedya:Artikolos kon grafia ladina
Aljama

El termo **aljama** (del  *ŷāma'aʻ*, «konjunto de personas») en espanyol a sido tradisionalmente uzado para referirse al konjunto de djudios o moros de una sivdad (espesialmente *ŷāma' al-yahud*, «konjunto de los djudios»).

La **aljama** era pues la djunta de djudios o de moros en Espanya durante la Edad Media. También podía ser referida komo morería, djuderia, o asta komo la misma esnoga. Aparese ya kon este signifikado en un poema de Gonzalo de Berceo en el anyo 1220:

La aljama en la Korona de Kastilya también tenía un valor ekonómiko i fiskal. Aljama era la komunita djudia la kuala reunia los empuestos ke la monarkiya imponía sobro de eyos (los kualos eran konsiderados súbditos direktos del rey). Así, una sivdad kon aljama se enkargaba de los empuestos de la su komunita i de otras las kualas le eran aneksadas, normalmente en sivdades o viyas serkanas. Ansí, la egzistencia en una sivdad de una aljama indika ke tinía emportansia i kantidad de povlasión, endemás ke una organizasión interna ke le permite enkargarse de los empuestos de una serie de sivdades i viyas.

En al su signifikado arabo, se yama *ŷāmiʻ* o aljama a la mishkita mayor de una sivdad (una mishkita normal es una *masŷid*). Afilú en arabo ambos termos son siferentes, en kastilyano se suele dizir «mezquita aljama» para referirse, por egzemplo, a la de Kordova o las ke egzistieron en otras sivdades de Al-Andalus, sobre tódu en el lugar en el ke oy endia esta la katedral o kilisia prinsipal.

Kateggoría:Vikipedya:Artikolos kon grafia ladina
Televizyón

La **televizyón** (**TV** i konozida komunmente komo **tele**) es un sistema de telekomunikasiyon para la transmisiyon i resepsiyon de imajenes en movimyénto i sonete a distansia.

Esta transmisiyon puede ser efektuada a traverso de ondas de radio o por redes espesializadas de television por kable. El reseptor de las senyales es el televisor.

La palavra "television" es una mistura de la palavra gréka "Tele" (distansia) i la latina "visio" (vision). El termo *television* se refiere a todos los aspektos de transmisiyon i programasiyon de television. A vezes se eskrive sólu komo TV. Este térmo fue uzado por prima vez enel anyo 1900 por Constantin Perski en el *[[Kongreso Internasional de Elektrisidad de Paris]]* (KIEP).

El Día Mondial de la Television se fiesta el 21 de Noviembro en arrikódro de la data en la kuala se fiestó en 1996 el primér Foro Mondial de Television en las Nasiones Unitas.

Kateggoría:Vikipedya:Artikolos kon grafia ladina

Televizyón
Kateggoría:Vikipedya:Artikolos kon varias grafias
Kagliari

**Kagliari** (en sardo: **Kasteddu**; en italiano: **Cagliari**; en katalan: Càller)  es una sivdad kon 163.000 abitantes, kapital de la Rejión Otónoma de Sardenya, ubikada en la zona sud de la adá, frente al golfo al kualo da nombre. Inkluye a las máales Elmas, Assemini, Capoterra, Quartucciu, Quartu Sant'Elena, Monserrato, Sestu i Selargius, el área metropolitana tiene una povlasiyon de unos 500.000 abitantes.

## Sivdades ermanas

*  Buenos Ayres, Arjentina
*  Nanyuki, Kenya
*  Pisa, Italia
*  Vercelli, Italia
*  Padua, Italia
*  Biella, Italia

Katēggoría:Sardenya
Kateggoría:Vikipedya:Artikolos kon grafia ladina
Lingua katalana

La **Lingua katalana** es una lingua romanse ke se avla en Espanya, Fransia, Andorra i en la sivdad italiana de Alguero. Su número de favlantes eshtá entre 3 millones ( komo lingua materna) i los 11 (komo total de favlantes), Es lingua ofizial en Andorra, ansina como lingua co-ofizial en Katalunya, Baleares, i la Komunidá Valensiana. I la sivdad de Alguero, en Italia.

En Katalunya, es la lingua uzada para todos los asuntos de polítika, ansina komo la edukasyón, en la ke el ensino es en lingua Katalana o Oksitana.

## Ver endemas
* Valenciano

Kateggoría:Vikipedya:Artikolos kon grafia ladina
Katēggoría:Linguas romanses
Katēggoría:Linguas de Espanya
Bimuelos

**Bimuelos** (o tambien eskrito komo **bunyuelos**, **birmuelos**, **bermuelos**, **burmuelos** o **bunyols**) son tortas chikas de orijin espanyol. Los bimuelos son un postre popular en munchos payises de Amerika Latina, las isolas Filipinas, Espanya i en ande egzisten komunitas sefardis. Los bimuelos son una masa echa kon trigo o papas o mandioka, alkunas vezes kon savor de ainito, la kuala es amasada i frita en alzeyte kaliente, i dempues banyada kon una salsa dulse, un almibar. A vezes los bunyuelos son yenados kon kézo o jalea.

* En Kolombia son salgados i echos kon un kezo blanko, i echo unas bolas chikas i dempues fritos asta kedar dourados. Se sirve uzualmente en Natal, kon natiya.

* En Kuba son arroyados kon forma de ochu (8) i kuvijados kon un karamelo de ainito. La masa kontiene mandioka i malanga.

* En Meshiko, la masa tiene un póko de levadura i anis, se frien en alzeyte kaliente, dempues benyados en un sirope de asukar, kanela i guava. 

* En Nikaragua los bunyuelos son echos kon mandioka. Son echos en forma de bolas i fritados en alzeyte kaliente i benyados kon myél. Son echos en kualkier momento del anyo 

* En Bolivia, en los departamentos de La Paz, Oruro i Potosí, el bunyuelo es una masa de harina ke se fríe en abundante alzeyte. La masa se elabora mezclando harina con agua, leche, wevos y en alkunas versiones kon levadura. En general se acompanya con *[[Api (bebida)|api]]* (una bevida kaliente hecha de maíz violeta o amariyo). Se suele komer a la salida de misa, y es típico enkontrarlo en otras festas religiosas y ferias. Uzualmente, se sirve kon myél de canya o con karamelo hecho de chancaca, y raramente se uza myél de bezba. El bunyuelo komo tal se elabora en el sud de Bolivia Tupiza y Tarija.

Egzisten referensias a los bimuelos en la kumida de Mayorka, Katalunya i Valensia: endemas, egzisten en la Turkiya, India i Suria. Los djudios en la Turkiya azen bimuelos kon matza en Pesah i kon arina de trigo kuando no es esta fyésta. Endemas, son kumidos durante Hanukka. En Olanda egziste un postre paresido, yamado *Oliebollen* (el kualo signifika *bolas de alzeye*, déke son echas fritadas en alzeyte kaliente) i tradisionalmente servidas el 31 de Disiembre: la masa es endulsada kon vainiya i puede kontener pasas o alkunos frutos sekos de la shará. Kuando es yenado kon krema se le yama *Berliner Bollen*, o *bolas berlinezas*.

Kateggoría:Vikipedya:Artikolos kon grafia ladina
Kateggoría:Kuzina sefardi
Haim Sabato

**Haim Sabato** es un haham i eskritor yisraeli nasido en El Kairo, Ayifto. Nasido en una famiya respektada i konosida de Alepo, Sabato se mudó kon la su famiya a Yerushalayim kuando el era un ninyiko en los anyos 50. El fue el ko-fondador de la yeshiva Hesder en Ma'ale Adumim yamada Yeshivat Birkat Moshe, enel anyo 1977, i a publikado katro novelas, endemas de eskritos relasionados kon la Tora. El su estil le faze ganar komparasiyones kon el tambien eskritor yisraeli ganador de un Premio Nobel, Shmuel Yosef Agnon.

## Karriera Literaria
**Emet Mi Eretz Titzmah* (en ivrit *אמת מארץ תצמח*, publikada en inglez komo *Aleppo Tales*) enel anyo 1997;
**Tiyum Kavanot* (en ivrit *תיאום כוונות*), publikado enel anyo 1999;
**KeAfapey Shahar* (en ivrit *כעפעפי שחר*), publikado enel anyo 2005;
**Bo'i HaRuah* (en ivrit *בואי הרוח*), publikado enel anyo 2008.

Kateggoría:Vikipedya:Artikolos kon grafia ladina
Liechtenstein

**Liechtenstein** (en alman **Fürstentum Liechstenstein**, *Prinsipado de Liechstenstein*) es un chiko paez de Evropa ubikado entre Suisa i Ostria. El su govyerno es una monarkiya, un prinsipado govyernado por un prinsipe. La su kapital es la sivdad de Vaduz, fondada enel anyo 1719, afilú la sivdad má grande es Schaan, al nord de la kapital. El paez esta en asosiasiyon kon Suisa, kon la kuala tiene una union aduanera. El paez ingresó a las Nasiones Unitas enel anyo 1990.

## Jeografiya
El paez esta ubikado en las montanyas de los Alpes, en el valey del rio Rin  i tiene montanyas altas komo el Naafkopf, de 2.571 metros de altesa, i el Grauspitz, de 2.599 metros de altura, ubikado en la frontiera kon Suisa.

## Ekonomiya
Afilú Liechtstentein es un paez chiko, es uno de los paezes ande la kalidad de vida esta entre las mas altas del mundo todo, shukur a las inversiyones ekstranjeras las kualas azen al paez un sentro finansiero muy emportante. La famiya Liechstenstein, la kuala tiene proprietás en muchos paezes de Evropa Sentral, es una de las famiyas reales má rikas de Evropa.

## Govyerno
El paez es una monarkiya ereditaria en linea maskulina, govyernada por un prinsipe. Oy endia elmonarka es el prinsipe Hans Adam II. Endemas, egziste un Konsejo de Govyerno los kualos son elejidos por el Parlamento o Landtag, i konfirmados por el prinsipe. El Landtag es una asamblea lejislativa la kuala tiene los sus myémbros elejidos por voto popular kada katro anyos.

Katēggoría:Paizes
Katēggoría:Paizes de Evropa
Kateggoría:Vikipedya:Artikolos kon grafia ladina
Institut d'Estudis Catalans

El **Institut d'Estudis Catalans** (en katalán, **Instituto d'Estudios Katalanos**, IEK) es un instituto kulturalo katalan privado fondado por inisiativa de Enric Prat de la Riba asigun los akódros de la Diputasiyon de Barselona del 18 de Djunio de 1907 i del 14 de Fevrero de 1911 de la kuala Enric Prat de la Riba era presidente. Lo konforma una korporasiyon akademika, sientífika i kulturala, la kuala tiene por objketivo la abediguasiyon de todos los elementos de la kultura de Katalunya.

Estas fonksiones estan rekonosidas por el Real Dekreto 3118/1976, del 26 de Noviembro, i la Resolusiyon de la Generalidad de Katalunya del 17 de Mayo de 2001, por la kuala se puvlikan los sus estatutos, los kualos arekojen la letra i el espíritu de los akódros fondasyonales. Enel anyo 1922 fue admitido en la Unión Akadémika Internasionala.

El instituto tiene la su sede prinsipala en la sivdad de Barselona i a establesido delegasiyones en todo el su ámbito jeográfiko de aktuasiyon, el kualo abarka todos los lugares de lingua i kultura katalanas (artíkolo 1 del Real Decreto 3118/1976). 

La seksiyon filolójika del IEC kumple la fonksion de akademia de la lingua katalana. Las sus kompetensias de normatividá de la lingua son rekonosidas en Katalunya, las Baleares i Andorra. En los Pirineos Oryentales, afilú el karákter no ofisial de la lingua, el Konsejo Jeneral del Departamento de Pirineos Oryentales también rekonose la su avtoridad normativa. En la Komunida Valensiana se rijen por las normas de Acadèmia Valenciana de la Llengua, las kualas son, de fákto, las mismas que las del IEC; mientras ke en la Franja de Aragón, se uzan las sus normativas de fákto, al no ser una lingua ofisial el katalán. El IEC es oy endia el enkargado de la revisiyon del Diksionario Katalán-Valenciano-Balear.

## Referensias

## Enlasos eksternos
* Página web del Instituto d'Estudios Katalanos (katalán)

Kateggoría:Vikipedya:Artikolos kon grafia ladina
Iberia

**Iberia, Líneas Aereas de Espanya** o mijor konosida por su nombre chiko **Iberia**, es la linea aerea ofisial de Espanya. La Aerolinea tiene una red que kubre 101 destinos internasionales i 40 nasionales, kon bolos a Evropa, el Medio Oryente, Afrika, i los Estatos Unitos d'Amerika. El su aeroporto prinsipal es el Ayroporto Internasional Madrid-Barajas, en Madrid i tiene otros hubs sekundarios en los Aeropuertos de El Prat en Barselona i Tenerife Nord en la isola de Tenerife. Enel anyo 2006, la aerolinea tranzporto 27,8 milyones de pasajeiros i tuvo unas ganansias totales de 32 milyones de euros enel anyo 2008.

## Programa de Viajero Frekuente
Iberia Plus es el programa de viajero frekuente de Iberia. Inkluye todos los benefisios ke la aerolinea da a los sus uzuarios kuando toman volos dentro de la alianza **[[Oneworld]]**. Las milyas akumuladas pueden ser uzadas en volos de Iberia, endemas de las aerolineas haverim komo American Airlines i British Airways, las kualas endemas estan planifikando asosiarse má bien komo una sóla aerolinea a partir del anyo 2010.

Kateggoría:Kompanias de aviasion
Al-Andalus

Se konose komo **Al-Andalus** (en arabo **الأندلس**) al tyerritorio de la Peninsula Iberika basho kontrolo musulmano durante la Edad Media, entre los anyos 711 i 1492.

Dempues de la invasiyon musulmana de la peninsula, Al-Andalus se fue integrar en la provensiya nord-afrikana del Kalifato Umeya, para más tádre trokarse en un emirato i dempues, en un kalifato independiente del poder Abasí. Kon la disolusiyon del Kalifato de Kordova enel anyo 1031, el tyerritorio se iva dividir en varios reynos chikos o Taifas, los kualos orijinaron las invasiyones bereberes Almorávide i la Almohade.

Kon el avanso de la Rekonkista empiesada por los kristyános arifujiados en las montanyas del Nord de la península, el nombre de Al-Andalus empiesó a ser sinónimo del tyerritório el kualo estaba menguando basho kontrolo arabo-musulmano, las kualas frontieras ivan siendo empushadas asia el Sud, asta ke la sivdad de Granada fue tomada por los Reyes Katolikos enel anyo 1492, la kuala akabó kon el dominio musulmano en la península.

## Orijin del nombre
El filólogo Joaquín Vallvé Bermejo, en su la obra "La división territorial de la España musulmana", afirmó ke el nombre "Al-Andalus" tiene el su orijin en la ekspresiyon araba "Jazirat al-Andalus", ke signifika *la adá* o *la península* del Atlantiko o la Atlantida, i la kuala yiria aludir a la Peninsula Iberika.

## Referensias


Kateggoría:Vikipedya:Artikolos kon grafia ladina

Kateggoría:Istoria de los djudios en Espanya
Subliminal (rapero)

**Ya'akov "Kobi" Shimoni** (en ivrit: יעקב "קובי" שמעוני, nasido el 13 de Noviembro de 1979) jeneralmente konosido por el su nombre artístiko **Subliminal** (en ivrit: סאבלימינל), es un rapero yisraeli i un produktor de músika.

## Biografiya
Subliminal nasió en Tel Aviv i la su madre es orijinalmente de Mashhad, Iran i el su padre nasió en Tunesia. Subliminal empiesó a kantar kuando el iva tener 12 anyos, i a los 15 anyos el konosió a Yoav Eliasi (HaTzel). Los dos se izieron amigos pishín déke el amor ke tinían por el hip-hop.

## Impakto sosyal
Kon las sus letras i konsertos, Subliminal i su grupo de rap bushkan enspirar i animar a las muevas jenerasiones a estar djuntos komo una nasyon yisraelí unifikada. En munchos de los sus konsertos, Subliminal empiesa yamando a la audiensya, "¡Ken esté orgolyozo de ser sionista en la mediná, ke alevante las sus manos al áyre! ¡Dizí yeah!" Subliminal puede ser visto en munchos de los sus konsertos yevando ropa rapera amerikana i una lunga kadena kon la estreya de David enkolgada de la garganta.

## Referensias

Kateggoría:Vikipedya:Artikolos kon grafia ladina

Kateggoría:Kantadores
Kateggoría:Djudios persas
Folklor

El **Folklore**,  **folklor**, (del inglez *folklore*, i éste de *folk*, ‘puevlo’ i *lore*, ‘konosimyénto’) es el kuerpo de ekspresiyon de una kultura, kompuesto por konsejas, musika, bayles, ledjendas, istorya oral, proverbios, shakarúkas, superstisiyones, kostúmbres, artesaniya i demás, komún a una povlasiyon espesifika, inkluyindo las tradisiyones de esta kultura, subkultura o grupo sosyal. También puede receber este nombre el estudio de estos temas.

El termo inglezo *«folklore»* fue enventado el 22 de Ogusto del anyo 1846 por el arkeólogo britániko William Thoms, el kualo dezeaba kriar una palavra para denominar lo ke antonses se yamaba «kozas antikas populares». La definisiyon más ampliamente akseptada por los envestigadores aktuales de la espesialitá es «la komunikasiyon artístika en grupos chikos», propuesta por el envestigador de la Universitá de Pennsilvania Dan Ben-Amos.

## Referensias

## Enlasos eksternos

Kateggoría:Vikipedya:Artikolos kon grafia ladina
Kateggoría:Folklore
Kateggoría:Kultura
Mario Javier Saban

**Mario Javier Saban** (en ivrit: **מאיר סבן** ) (Buenos Ayres, 1966), abediguador i eskritor arjentino sovre istorya i teolojiya ke bive en la sivdad de Madrid.

La su famiya es desendiente de djudios iberikos los kualos se aresentaron en el Emperio Ottomano en el anyo 1492 por la ekspulsion. Asta oy endia, Mario Saban tiene eskritos onse livros en espanyol, de los kualos el ultimo es *El Judaísmo de Jesús* (2008). 
En Djunio del anyo 2007 el fondó Tarbut Sefarad, fondasiyon de la kuala es el aktual vize-presidénte. Es doktor en filosofiya por la Universita Komplutense de Madrid. 

## Otros livros:
**Judíos conversos (1990)*. 
**Los hebreos nuestros hermanos mayores o Judíos conversos II (1991)*.
**Los marranos y la economía en el Río de la Plata o Judíos conversos III (1992)*.
**Mil preguntas y respuestas sobre el judaísmo español y portugués (1993)*.
**Las raíces judías del cristianismo (1994)*.
**El judaísmo de San Pablo (La matriz judía del cristianismo I, 2003)*.
**El sábado hebreo en el cristianismo (La matriz judía del cristianismo II, 2004)*.
**La matriz intelectual del judaísmo y la génesis de Europa (2005)*.
**La cronología del pensamiento judío (2007)*.
**Rambam, el genio de Maimónides (Tesis doktoral, 2008)*.

## Referensias


## Enlasos eksternos
*Pajina Ofisial de Mario Saban
*Pajina Ofisial de Tarbut Sefarad

Kateggoría:Vikipedya:Artikolos kon grafia ladina
Kateggoría:Eskritores
Kateggoría:Eskritores de Arjentina
Kateggoría:Sefaradim‎
Partido de la Djustisia i el Dezvelopamiento

El **Partido de la Djustisia i el Dezvelopamiento** (*Adalet ve Kalkınma Partisi* o AKP para identifikar al su partito) es un partito polítiko turko de sentro-dirita. El AKP es un partito konservador moderado, de tendensiya demókrata-islamika, a la imajen de los partitos demokristyános evropeos, no en vano es myémbro observador del Partito Popular Evropeo desde el anyo 2005.

## Enlasos eksternos
* Pajina web ofisial del partito

Katēggoría:Partitos politikos de la Turkiya
Katēggoría:Partitos konservadores
Kateggoría:Vikipedya:Artikolos kon grafia ladina
Kes Shefe

El **Kes Shefe** es el titolo dado al lider de los Kesim. El aktual Shefe Kes es Rafael Hadane. 

## Referensias




Kateggoría:Vikipedya:Artikolos kon grafia ladina
Katēggoría:Beta Israel
Betahayim Miâara

**Miâara** es el nombre del betahayim de la sivdad marroki de Marrakesh. Egziste desde anyo 1560, kuando la mellah de la sivdad, endagora konosida komo *Hay Essalam* fue kriada por el sultan **Moulay Abdellah**. En el betahayim estan las tumbas de 11 tsadikim, o marabouts en arabo.

Kateggoría:Vikipedya:Artikolos kon grafia ladina
Mellah de Marrakesh

La **Mellah de Marrakesh**, endagora konosida komo **Hay Essalam**, fue kriada en la medina de la sivdad de Marrakesh enel anyo 1558, basho el kontrolo del Moulay Ismail Ibn Sharif. Para antonses, la komunita djudia de la sivdad kontrolaba kaji tudo el komersio de la dinastia Saâdi i endemas eran kaji tudos los bankeros, djoyeros, shastres i trabashadores del metal. Durante el su amijor tyémpo en el syéklo XVI, la Mellah tinía grande avtonomiya kon fuentes, djardinos, esnogas i asta un souk. Anke la mellah de oy endia se yama **Hay Esalam** (bairro de la paz) i es muncho má chika i kaji tuda musulmana déke munchos djudios se ivan mudar a otras partes de la sivdad kuando los franseses yegaron a Marroko enel anyo 1912. 

Oy endia biven unos 250 djudios en la sivdad de Marrakesh, má kaji tudos biven en otras partes de la sivdad. Afilu la mayoria de las esnogas de la sivdad, komo la Esnoga Salat Al Azama i la Esnoga Nagidim estan ainda en uzo por la komunita, i endemas ay un Talmud Tora, un sentro komunitario i el Betahayim Miâara.

## Referensias




Kateggoría:Vikipedya:Artikolos kon grafia ladina
Esnoga Salat Al Azama

La **Esnoga Salat Al Azama** (en ivrit: **בית הכנסת צלאת אל עזמה**) es una esnoga de la sivdad de Marrakesh, ubikada dentro de la mellah de la *medina* o sivdad vieja. La esnoga forma parte de una serie de fráguas tornando a un amplio kortijo sentral, bien kudiado. El lado oryental ha sido amijorado resientemente kon un espasio para ke las mujeres puedan meldar (ezrat nashim), déke las mujeres tradisionalmente kedaban ahúera de la esnoga o meldaban en una kamareta separada. En el piso superior de la esnoga se ankontran una yeshiva i el sentro komunitario. Una konseja lokal dize ke la esnoga fue fraguáda enel el período del Sigundo Templo por djudios ke nunka avían bivido en Eretz Israel i no avían presensiado la destruksiyón del Templo. En konsekuensia, no estaba defendido para eyos el komer karne entre el 17 de Tamuz al 9 de Av, data en la kuala los dos templos fueron destruyidos, asigún la tradision.

## Referensias


Kateggoría:Vikipedya:Artikolos kon grafia ladina
Esnoga Nagidim

La **Esnoga Nagidim**  fue fraguada a fines del syéklo XIX. Una ventana, la kuala atravieza el techo es la únika fuente de luz para las sus tres chikas kamaretas. La entrada se aze por una puerta sin inskripsiyones ubikada en una kaleja oskura, i yeva direktamente a una kamareta rektangular reservada para ke las mujeres puedan meldar. Las kamaretas má chikas de la esnoga konforman una fila. La plataforma para la lektura de la Tora o tevá, se ankontra en kontro de la pared ke mira en la direksiyon de Yerushalayim. El Aron Akodesh esta en el sentro de la pared oksidental. La esnoga tiene bankas de arsiya kolorada kuvyertos kon telas de munchos kolores i kon almofadas grandes en los kostados.En el sentro de la esnoga, entre la tevá i el arón Akodesh, está una fila de bankos de madera, en una konformasiyon típikamente marrokí.

## References


Kateggoría:Vikipedya:Artikolos kon grafia ladina
Wadi Abu Jamil

**Wadi Abu Jamil**, ubikada en el sentro de la sivdad de Beirut en el area de **Centre Ville**, era la máale djudia de la sivdad. 

## Istorya
la máale era el korason de la komunita djudia libanesa, kon la má grande i emportante esnoga del paez, la Esnoga Magen Abraham. En la komunita bivian djudios libanezos i endemas arifujiados ke vinían de Surya i de Irak. Anke la mayor parte de la komunita ya avía salido del paez dempues de la Krisis Libaneza de 1958 i la Gerra Sivil Libaneza, las huérsas de la OLP de Yasser Arafat la okuparon má las huérsas Kristyánas o Falanjistas kudiaron la máale durante la Gerra del Libanon de 1982. Afilú la presensia de huérsas palestinas en la máale forsaron a un atako aereo yisraeli el kualo kavzó danyos a la Esnoga Magen Abraham.

## Oy endia
Aktualmente, la erensia djudia de la maále esta basho amenasa, ya ke la máale i todo el distrito de Centre Ville estan siendo re-dezvelopados por la entreprisa fransesa Solidere. Enel anyo 2008, la kompanyia resivio munchas kritikas por destruyir tres fráguas antikas las kualas eran uzadas por Djudios Libanezos i ke estavan serka de la esnoga.. Komo kualker otra frágua en Beirut, las fráguas tinían una arkitektura djudeo-arabe zor de konsigir en otro tipo de fráguas. Asigun el djurnal yisraeli Haaretz, la esnoga tambien esta en perikolo de ser destruyida,. Ma endagora, basho el kudiado del Konseho de Komunitas Djudias Libanezas, la esnoga se espera sea restorada.

Dos fráguas residensiales de lukso estan siendo fraguadas en la máale, Wadi Hills i Wadi Grand Residence.

## Referensias
* Karam, Dima (October 2003), Beirut Synagogue is a Reminder of a Departed People, Daily Star. 
* Hendler, Sefi (August 19 2006), Beirut’s last Jews, Ynetnews.


## Enlasos eksternos
*Wadi Abou Jamil and Zokak El Blatt
*Wadi Grand Residence
*Wadi Hills
*Jewish Lebanese community in Canada

Kateggoría:Vikipedya:Artikolos kon grafia ladina
Shtetl

Un **shtetl** (en idish שטעטל, forma chika de la palavra idish **shtot** שטאָט, "povlado", pronunsiado muy paresido al diminutivo Sud-Alman "Städtle", "povlado chiko") era tipikamente un povlado chiko kon una grande povlasion de djudios en la Evropa Orientala i Evropa Sentrala antes del Olokósto. Los Shtetls (plural el idish: שטעטלעך, *shtetleh*) eran prinsipalmente ankontrados en las areas que konformaban la Zona de asentamyénto en el Emperio Ruso, Polonia, Galizia i Rumania. Una sivdad mas grande, komo Lemberg o Czernowitz, era yamada un *shtot* (en idish שטאָט) i una viya má chika ke un shtetl se iva yamar *dorf* (en idish דאָרף).

Kateggoría:Vikipedya:Artikolos kon grafia ladina
Nir Barkat

**Nir Barkat** (en ivrit **ניר ברקת‎**); Biznesman i politiko yisraeli. Fue elekto alkalde de Yerushalayim enel anyo 2008.

## Biografiya
Nir Barkat nasió en Yerushalayim enel anyo 1959. El su padre, Zalman, fue profesor de Físika en la Universita Ebrea de Yerushalayim. Fue myémbro de la brigada de parakaidistas de la Tsavá durante 6 anyos (1977–83), komo myémbro de la reserva, alkansó el rango de Mayor. Estudio en la Universita Ebrea de Yerushalayim, ande se resivió komo Lisensiado en Siensias i endemás estudió para alkansar un Master en Siensias de la Komputasiyon en la misma universita. Esta kazado kon Beverly, djudia de orijin Sud-afrikano i es padre de tres ijas.

## Karriera
Nir empiesó la su karriera en la endustria de alta teknolojiya, fondando una entreprisa yamada BRM, enel anyo 1988, la kuala estaba espesialisadaen kriar i dezvelopar software antivirus. Tyempo dempues, la su entreprisa adjudo al dezvelopamiento de otrasentreprisas komo Check Point i Bakweb. Por último, adjudó a kriar IVN.

Barkat empiesó la su karriera polítika en Jenero del anyo 2003, kuando fondó el partito Yerushalayim Tatzliah (*Yerushalayim va Triunfar*, en ivrit), siendo el kandidato delpartito a alkalde de lasivdad. En las eleksiyones obtuvo 43% de los votos, pedriendo kontra Uri Lupolianski. Desde este momento, fue el shefe de la oposisiyon asta las eleksiyones del anyo 2008. El 11 de Noviembro de 2008 ganó las eleksiyones a Alkalde de Yerushalayim, kon el 52% de los votos, kontro de su prinsipal oponente, el haredi Meir Porush, el kualo obtuvo 43%. Barkat es deskrito komo un polítiko sekular, al kontrario del su oponente.

## Aparisiyón en djurnales
* La Nación, Chile
* Aurora Israel

## Atamientos eksternos
* Biografiya 
* Entreprisa BRM

Kateggoría:Vikipedya:Artikolos kon grafia ladina

Kateggoría:Politikos israelianos
Salzburgo

**Salzburgo** es la katrena sivdad de Ostria, kon 150.269 abitantes (2007), kapital del estado federado (Bundesland) de Salzburg i endemás de la rejión omónima, una de las sinko rejiones en las kualas se divide este Land. El su nombre ofisial en almán es *Salzburg* (kastiyo de la sal), i proviene de las barkas ke transportaban sal en el syéklo VIII i las kualas debian pagar un empuesto, uzo muy komun en munchos rios de Evropa.

## Enlasos eksternos

Kateggoría:Vikipedya:Artikolos kon grafia ladina
Katēggoría:Austria
Katēggoría:Lokalidades de Evropa
Kanal de la Knesset

El **Kanal de la Knesset** (en ivrit ערוץ 99 - ערוץ הכנסת; *Arutz Tishim VeTesha - Arutz HaKnesset*, "Kanal 99 - Kanal de la Knesset") transmite las sesiyones de la Knesset. El kanal esta disponible a traverso de kavel dijital, kavel analojiko, transmisiyon terrestre i endemas via satelite:
*Ubikasiyon Orbital: 4°W
*Frekuensiya Sentral: 10,995 MHz
*Polarizasiyon: Orisontal
*Azimut: 236
*Elevasiyon: 34.1

I endemas, en la internet. El kanal es operado por "Second News Company." Antes el kanal era parte del Kanal 2. 

Kateggoría:Vikipedya:Artikolos kon grafia ladina
Kateggoría:Israel
Kateggoría:Televizyón
Shmuel Beru

**Shmuel Beru**, en ivrit **שמואל ברו**, es un direktor de sinema yisraeli de orijin etiope. Nasido enel anyo 1976 en Etiopia, izo la su aliya a los ochu anyos, un anyo antes del empiese de la Operasiyon Moshe. La su *opera prima* es el filmo "Zrubavel".

Kateggoría:Direktores de sinema
Kateggoría:Sinema
Kateggoría:Beta Israel
Kateggoría:Vikipedya:Artikolos kon grafia ladina
Un marido entre dos muzeres

**Un marido entre dos muz̆eres** (o **Marido entre dos muzeres**) es una novela anónima  eskrita en la Gresia en el idioma ladino. Fue puvlikada alrededor del anyo 1913 i se trata de la vida djudia durante el etapa del Bizansio.

## Referensias


Kateggoría:Literatura en djudeoespanyol
Kateggoría:Vikipedya:Artikolos kon grafia ladina
Zrubavel (filmo)

**Zrubavel**, en ivrit **זרבבל** es un filmo yisraeli del anyo 2009, *opera prima* del direktor de orijin etiope Shmuel Beru. El filmo es la istorya de *Yitshak Zrubavel*, un ninyo etiope de ochu anyos, ke kere ser direktor de sinema, komo Spike Lee. A traverso de los ojos de Yitshak, el filmo kuenta la istorya de la su tia Almaz, konosida komo la mansevika mas linda de la máale, una kantadera ke kere kazarse kon un primo distante, anke eya konose la tradisiyon famiyar de no kazarse kon dinguno de la su famiya en syéte djenerasiones, myentras ke el su ermano Gili tenta entrar al Tsahal i azerse piloto de kombate, afilu un ermano de el fue amortado en la gerra, mas el su padre, ke fue koronel de la armada en Etiopia insiste para ke vaya sigir una karriera militar. Por otro lado, los padres de Yitshak diskuten si el va yir a una yeshiva o a una akademia de futbol.

El filmo fue kriado kon adjuda finansiera del Israel Film Fund i la Gesher Foundation.

## Referensias

Kateggoría:Filmos Yisraelis
Kateggoría:Filmos
Kateggoría:Vikipedya:Artikolos kon grafia ladina
Kanal 2 (Israel)

**Kanal 2** (en ivrit: 2 ערוץ o *Arutz 2* o *Arutz shtaim*) es un kanal de televizyón komersial yisraeli el kualo empiesó las sus transmisiyones el 4 de Noviembro de 1999 basho la Sigunda Avtoridad Radiotelevisiva Yisraelí. Oy endia tiene dos konsesyonaryas: Keshet i Reshet, las kualas se reparten la programasiyon semanal entre eyas. Uno de los konsesyonaryos orijinales del Kanal 2 era Telad, el kualo se retiró del kanal durante el proseso de remuevasiyon.

Kateggoría:Vikipedya:Artikolos kon grafia ladina
Kateggoría:Israel
AMOS (satelit)

**AMOS** (en ivrit **עמוס**) es el nombre de una serie de satelits de komunikasiones yisraelianos. Los satelits AMOS son dezvelopados i konstruyidos por Israel Aircraft Industries i operados por la entreprisa  privada yisraeliana Spacecom.

* **[[AMOS 1]]** fue el primér satelit de komunikasiones yisraeliano. El su dezvelopamiento esta bazado en la eksperiensia aresivida kon los satelits de rekonosimyento Ofek, en kondjunto kon DASA i Alcatel Espace. Fue lansado el 16 de Mayo del anyo 1996 desde el Sentro Espasial Guayanez en Kourou, Guayana Fransesa por una raketa Ariane. Se topa aktualmente en servis para transmisiones de televizyón de tipo DBS/DTH por la entreprisa Yes i por HBO i otras en Evropa. **Space Communications Ltd.** (Spacecom) tuvo una gran reushita komersiala al kompletar la kapachitá de transmision de AMOS 1 pishín i endemás akumular dimandas adisyonalas, lo kualo motivó a la kompanyia a ampliar las sus aktividades i empiesar la kriasiyon de **AMOS 2**, del kualo es la únika propietaria.

* **[[AMOS 2]]** fue lansado el 28 de Disiembre del anyo 2003 desde Baikonur, Kazakistan i da servisio a klientes en tres diferentes rejiones: el Medio Oryente (inkluyendo Yisrael), Evropa i la beira Este de los Estatos Unitos d'Amerika. Los servisios ke ofrese AMOS 2 son: Distribusiyon direkta de traduksiyones de TV i radio; traduksiyones de TV i radio a sentros de komunikasiones; distribusion de servis de internet i transmision de datos a redes de komunikasiones.
 
**Amos 1** i **Amos 2** se topan en el espasio el uno serka del otro, para kriar una ubikasiyon en komún, lo kualo permite a los uzuarios de ambos satelits aumentar las sus opsiones de komunikasion sin tener ke merkar o instalar chanakas adisionalas.

* **[[AMOS 3]]** fue lansado el 24 de Avril del anyo 2008, logrando empiesar la su operasiyon kon reushitá. El satelit, kon un kosto de 170 milyones de dolares, está disenyado para ofreser mayor kapachitá, kovertura i enlasos amijorados entre Evropa, el Medio Oryente i la Beira Este de los Estados Unidos. Va permaneser aktivo por los sigintes 18 anyos. AMOS 3 va sustituir al satelite AMOS 1. Está ubikado a 4°O en el Ekuador, al igual ke los sus ermanos Amos 1 i Amos 2.

* **[[AMOS 4]]** era lansado al espasio el 31 de Ogusto de 2013 

* **[[AMOS 5]]** fue lansado el 11 de Disiembre de 2011 i kuvija kon la su sinyal Afrika, ansina komo Evropa i Medio Oryente. Se topa en la lonjitud 17°E.

* **[[AMOS 6]]** va ser yevado al espasio en 2016 i va trokar al satelit AMOS 2; va ser fabrikado por  Israel Aerospace Industries.

## Atamientos eksternos
*Informasiyon ofisiala enel sitio web de la kompanyia Spacecom 

## Referensias
Aliya

**Aliya** (en ivrit **עלייה**, "asenso", "asensiyon", "subida"; esta relasionada kon la palavra en arabo **علياء**, ke va signifikar "sublime", "lo má alto de lo alto", "Zenit"). En plural *aliyot*, es el termo uzado para yamar a la immigrasiyon djudia a la Tyérra de Israel (i desde la su kriasiyon enel anyo 1948, al Estado de Israel). Ken aze la aliyá es yamado olé (maskulino) o olá (femenino); plural *olím* u *olot*, respektivamente. La aksiyon inversa, la emigrasiyon desde Israel asya todo otro paez o Galut, se konose komo *yeridá*,"bashada" o "desenso".

Kateggoría:Vikipedya:Artikolos kon grafia ladina
Kleopatra VII

**Kleopatra Filopator Nea Thea, Kleopatra VII** (en grégo: Κλεοπάτρα Φιλοπάτωρ), fue la última reyna del Antiko Ejipto de la dinastiya Ptolemaika, también yamada dinastiya Lájida. Esta dinastiya fue kriada por Ptolomeo I Sóter, jeneral de Aleksandro Magno, I fue endemás la última del yamado Periodo Eléniko de Ejipto.

Kleopatra nasió asya el anyo 69 a.E.K. y murió enel anyo 30 a.E.K.. Eya era ija de Kleopatra V Trifena i de Ptolomeo XII Auletes, del kualo eredó el trono enel anyo 51 a.E.K., kuando eya iva tener 18 anyos, djunto kon el su ermano Ptolomeo XIII, el kualo tinía sólu dose anyos, i ken iva ser endemás el su esposo (algo frekuente en los matrimonios rejios ptolemaikos). Eya era konosida komo la mujer má fermoza de la istorya en los sus diyas.

Katēggoría:Reynas de Ejipto
Kateggoría:Vikipedya:Artikolos kon grafia ladina
Golda Meir

**Golda Meir** (en ivrit **גּוֹלְדָה מְאִיר**), antes **Myerson**, nasida komo **Golda Mabovitch** en Kyiv, Ukraina, el 3 de Mayo del anyo 1898 en Yerushalayim, muerta el 8 de Diziembre del anyo 1978, fue una polítika, diplomátika i estadista yisraeliana, i la katrena Primera Ministra de Israel, entre los anyos 1969 i 1974. Fue una de las priméras shefas de governo del mundo —sólu presedida por Sirimavo Bandaranaike de Sri Lanka i por Indira Gandhi de la India—, i la primera de Medio Oryente, siguida sólu por la priméra ministra Tansu Çiller de la Turkiya.

## Sus eshuérsos por la independensia de Israel
Eya dirijió la Adjensia Djudia i endemás su sinyatura es una de las 24 ke se topan en la deklarasion de independensia de Israel

## Enlasos eksternos

## Referensias

Kateggoría:Vikipedya:Artikolos kon grafia ladina

Kateggoría:Politikos israelianos
Kateggoría:Israelianas
Kateggoría:Mujeres polítikas
Katēggoría:Personas enterradas en Ar Ertzel